Хагнон је био један од команданата атинске армије током Самоског рата 440. п. н. е. Године 430. п. н. е. послат је, заједно са Клеопомпом, против Халкиђана и Потидеје која је већ била опседнута. Покушао је да заузме Потидеју управо у тренутку када је завршено повлачење Формионових људи који су пустошии Халкидики. Међутим, Хагнонову армију погодила је куга од које је страдало преко 1000 хоплита. Због тога се Хагнон повлачи у Атину.